1. pielikums

Finanšu un kapitāla tirgus komisijas 05.07.2022.

ieteikumiem Nr. 120

**Kopējais gada apgrozījums un neto ienākumi**

**1. Kopējais gada apgrozījums**

Ievērojot Padomes 2004. gada 20. janvāra Regulu (EK) Nr. 139/2004 par kontroli pār uzņēmumu koncentrāciju (EK Apvienošanās regula) un Eiropas Komisijas paziņojumu par apgrozījuma aprēķināšanu saskaņā ar Padomes Regulu (EEK) Nr. 4064/89 par uzņēmumu koncentrācijas kontroli, finanšu un kapitāla tirgus dalībnieka kopējo apgrozījumu veido:

**1.1. Kredītiestādei, ieguldījumu brokeru sabiedrībai un ieguldījumu pārvaldes sabiedrībai**

Saskaņā ar Komisijas 2020. gada 4. augusta normatīvajiem noteikumiem Nr. 113 "Kredītiestāžu, ieguldījumu brokeru sabiedrību un ieguldījumu pārvaldes sabiedrību gada pārskata un konsolidētā gada pārskata sagatavošanas normatīvie noteikumi" šādu peļņas vai zaudējumu aprēķinā iekļauto posteņu summa:

1. procentu ienākumi;
2. dividenžu ienākumi;
3. komisijas naudas ienākumi;
4. neto peļņa/zaudējumi, pārtraucot atzīt finanšu aktīvus un finanšu saistības, kas nav vērtētas patiesajā vērtībā ar atspoguļojumu peļņas vai zaudējumu aprēķinā (tikai pozitīvais rezultāts);
5. neto peļņa/zaudējumi no finanšu aktīviem un finanšu saistībām, kas novērtētas patiesajā vērtībā ar atspoguļojumu peļņas vai zaudējumu aprēķinā (tikai pozitīvais rezultāts) (rezultāts veidojas no FINREP pozīcijām "Neto peļņa/zaudējumi no tirdzniecības nolūkā turētiem finanšu aktīviem un saistībām", "Neto peļņa/zaudējumi no netirdzniecības finanšu aktīviem, kas obligāti novērtējami patiesajā vērtībā ar atspoguļojumu peļņas vai zaudējumu aprēķinā", "Neto peļņa/zaudējumi no finanšu aktīviem un saistībām, kas novērtēti patiesajā vērtībā ar atspoguļojumu peļņas vai zaudējumu aprēķinā");
6. neto peļņa/zaudējumi no riska ierobežošanas uzskaites (tikai pozitīvais rezultāts);
7. neto ārvalstu valūtu kursa starpības peļņa/zaudējumi (tikai pozitīvais rezultāts);
8. neto peļņa/zaudējumi no nefinanšu aktīvu atzīšanas pārtraukšanas (tikai pozitīvais rezultāts);
9. pārējie darbības ienākumi.

**1.2. Apdrošinātājam un pārapdrošinātājam**

Saskaņā ar Komisijas 2020. gada 4. augusta normatīvajiem noteikumiem Nr. 114 "Apdrošināšanas un pārapdrošināšanas sabiedrību un ārvalsts apdrošinātāju filiāļu gada pārskata un konsolidētā gada pārskata sagatavošanas normatīvie noteikumi" peļņas vai zaudējumu aprēķinā iekļautais bruto parakstīto apdrošināšanas un pārapdrošināšanas prēmiju apmērs.

**1.3. Apdrošināšanas un pārapdrošināšanas starpniekam**

Gada pārskatu un konsolidēto gada pārskatu likuma 41. pantā minētā neto apgrozījuma apmērs.

**1.4. Maksājumu iestādei un elektroniskās naudas iestādei**

Gada pārskatu un konsolidēto gada pārskatu likuma 41. pantā minētā neto apgrozījuma apmērs, kas gūts no pamatdarbības, t.i., maksājumu pakalpojumu vai elektroniskās naudas iestādes pakalpojumu sniegšanas.

**1.5. Krājaizdevu sabiedrībai**

Saskaņā ar Komisijas 2020. gada 1. septembra normatīvajiem noteikumiem Nr. 145 "Krājaizdevu sabiedrību gada pārskata sagatavošanas normatīvie noteikumi" šādu peļņas vai zaudējumu aprēķinā iekļauto posteņu summa:

1. procentu ienākumi;
2. komisijas naudas ienākumi;
3. peļņa/zaudējumi no darījumiem ar parāda vērtspapīriem un ārvalstu valūtu (tikai pozitīvais rezultāts);
4. citi ienākumi;
5. ilgtermiņa ieguldījumu pārvērtēšanas peļņa/zaudējumi (tikai pozitīvais rezultāts).

**1.6. Alternatīvo ieguldījumu fondu pārvaldniekam**

Gada pārskatu un konsolidēto gada pārskatu likuma 41. pantā minētā neto apgrozījuma apmērs.

**1.7. Privātajam pensiju fondam**

Saskaņā ar Komisijas 2020. gada 3. marta normatīvajiem noteikumiem Nr. 35 "Privāto pensiju fondu gada pārskata sagatavošanas normatīvie noteikumi" šādu peļņas vai zaudējumu aprēķinā iekļauto posteņu summa:

1. pamatdarbības ienākumi;
2. procentu ienākumi;
3. dividenžu ienākumi;
4. neto peļņa/zaudējumi, pārtraucot atzīt finanšu aktīvus un finanšu saistības, kas nav vērtētas patiesajā vērtībā ar atspoguļojumu peļņas vai zaudējumu aprēķinā (tikai pozitīvais rezultāts);
5. neto peļņa/zaudējumi no finanšu aktīviem un finanšu saistībām, kas novērtētas patiesajā vērtībā ar atspoguļojumu peļņas vai zaudējumu aprēķinā (tikai pozitīvais rezultāts);
6. patiesās vērtības izmaiņas riska ierobežošanas uzskaitē (tikai pozitīvais rezultāts);
7. ārvalstu valūtu pārvērtēšanas peļņa/zaudējumi (tikai pozitīvais rezultāts);
8. īpašuma, iekārtu un aprīkojuma, ieguldījumu īpašuma un nemateriālo aktīvu atzīšanas pārtraukšanas peļņa/zaudējumi (tikai pozitīvais rezultāts);
9. pārējie ienākumi.

**1.8. Emitentam, ieguldītājam**

Gada pārskatu un konsolidēto gada pārskatu likuma 41. pantā minētā neto apgrozījuma apmērs.

**1.9. Kolektīvās finansēšanas pakalpojumu sniedzējam**

Gada pārskatu un konsolidēto gada pārskatu likuma 41. pantā minētā neto apgrozījuma apmērs, kas gūts no pamatdarbības, t.i., kolektīvās finansēšanas pakalpojumu sniegšanas.

**2. Kredītiestādes gada neto ienākumu summa**

Kredītiestādes gada neto ienākumu summa saskaņā ar Komisijas 2020. gada 4. augusta normatīvajiem noteikumiem Nr. 113 "Kredītiestāžu, ieguldījumu brokeru sabiedrību un ieguldījumu pārvaldes sabiedrību gada pārskata un konsolidētā gada pārskata sagatavošanas normatīvie noteikumi" ir šādu peļņas vai zaudējumu aprēķinā iekļauto posteņu summa, kas atbilst summai, kuru saskaņā ar Eiropas Parlamenta un Padomes 2013. gada 26. jūnija Regulas Nr. [575/2013](http://eur-lex.europa.eu/eli/reg/2013/575/oj/?locale=LV) par prudenciālajām prasībām attiecībā uz kredītiestādēm, un ar ko groza Regulu (ES) Nr. 648/2012 316. pantu izmanto, lai aprēķinātu operacionālā riska pašu kapitāla prasību saskaņā ar pamatrādītāja pieeju:

a) procentu ienākumi;

b) procentu izdevumi (-);

c) dividenžu ienākumi;

d) komisijas naudas ienākumi;

e) komisijas naudas izdevumi (-);

f) neto peļņa/zaudējumi, pārtraucot atzīt finanšu aktīvus un finanšu saistības, kas nav vērtētas patiesajā vērtībā ar atspoguļojumu peļņas vai zaudējumu aprēķinā (+/-);

g) neto peļņa/zaudējumi no finanšu aktīviem un finanšu saistībām, kas novērtētas patiesajā vērtībā ar atspoguļojumu peļņas vai zaudējumu aprēķinā (+/-) (rezultāts veidojas no FINREP pozīcijām "Neto peļņa/zaudējumi no tirdzniecības nolūkā turētiem finanšu aktīviem un saistībām", "Neto peļņa/zaudējumi no netirdzniecības finanšu aktīviem, kas obligāti novērtējami patiesajā vērtībā ar atspoguļojumu peļņas vai zaudējumu aprēķinā", "Neto peļņa/zaudējumi no finanšu aktīviem un saistībām, kas novērtēti patiesajā vērtībā ar atspoguļojumu peļņas vai zaudējumu aprēķinā");

h) neto peļņa/zaudējumi no riska ierobežošanas uzskaites (+/-);

i) neto ārvalstu valūtu kursa starpības peļņa/zaudējumi (+/-);

j) pārējie darbības ienākumi.

**3. Fiziskās personas gada ienākumi**

Aprēķinot soda naudas apmēru, par pamatu tiek ņemta fiziskās personas iesniegtā informācija par tās gada ienākumiem, izņemot vienreizējus ienākumus (mantojums, dāvinājums, īpašuma pārdošana) vai pabalstus.